તાજેતરમાં જ ખુલ્લા મુકાયેલા સ્ટેચ્યુ ઓફ યુનિટીને દિવાળીના તહેવારોમાં નિહાળવા માટે મોટી સંખ્યામાં પ્રવાસીઓ ઉમટી પડ્યાં છે. કેવડિયામાં આવેલા ટેન્ટ સિટીમાં પ્રવાસીઓએ 70 ટકા ટેન્ટ અગાઉથી જ બુક કરાવી લીધા છે. આ ઉપરાંત જિલ્લામાં આવેલી મોટા ભાગની હોટલો અને ગેસ્ટ હાઉસ પણ ફુલ થઈ ગયા છે. પ્રવાસીઓના ધસારાને ધ્યાનમાં રાખીને કોઈ અનિચ્છનીય બનાવ ન બને તે માટે પોલીસ બંદબોસ્ત પણ ગોઠવવામાં આવ્યો છે. ચાર દિવસમાં લગભગ 16 હજારથી વધારે પ્રવાસીઓએ સ્ટેચ્યુ ઓફ યુનિટીની મુલાકાત લીધી છે. જેથી તંત્રને લગભગ 50 લાખની આવક થઈ હોવાનું જાણવા મળે છે.